Φύλακες του Γαλαξία 3

Οι Φύλακες του Γαλαξία 3 (πρωτότυπος τίτλος Guardians of the Galaxy Vol. 3) είναι αμερικανική ταινία υπερήρωων, βασισμένη στην ομώνυμη ομάδα υπερήρωων της Marvel Comics, παραγωγής Marvel Studios και διανομής Walt Disney Studios Motion Pictures. Αποτελεί τη συνέχεια των ταινιών Φύλακες του Γαλαξία (2014) και Φύλακες του Γαλαξία 2 (2017) και, συνολικά, την 32η ταινία του Κινηματοφραφικού Σύμπαντος της Marvel (MCU). Το σενάριο και τη σκηνοθεσία της ταινίας ανέλαβε ο Τζέιμς Γκαν και σε αυτήν πρωταγωνιστούν οι Κρις Πρατ, Ζόε Σαλντάνα, Ντέιβ Μπατίστα, Κάρεν Γκίλαν, Πομ Κλεμεντίφ, Βιν Ντίζελ, Μπράντλεϊ Κούπερ, Γουίλ Πούλτερ, Σον Γκαν, Τσουκούντι Ιγούτζι, Λίντα Καρντελίνι, Νέιθαν Φίλιον και Σιλβέστερ Σταλόνε. Στην ταινία, οι Φύλακες ξεκινούν μια αποστολή με σκοπό να σώσουν τη ζωή του Ρόκετ και να τον προστατεύσουν από τον Υψηλό Διαμορφωτή. Τον Νοέμβριο του 2014, ο Τζέιμς Γκαν είπε πως είχε κάποιες αρχικές ιδέες για μια τρίτη ταινία και ανακοίνωσε επίσημα την επιστροφή του ως σεναριογράφος και σκηνοθέτης τον Απρίλιο του 2017. Τον Ιούλιο του 2018, μετά την επανεμφάνιση αμφιλεγόμενων αναρτήσεών του στο Twitter, η Disney τον απέλυσε, αλλά τον Οκτώβριο ακύρωσε την απόφασή της και τον επανάφερε ως σκηνοθέτη. Η επιστροφή του δημοσιοποιήθηκε επίσημα τον Μάρτιο του 2019, με την παραγωγή να συνεχίζεται αφότου ο Γκαν ολοκλήρωσε τις υποχρεώσεις του στην ταινία The Suicide Squad (2021) και στον πρωότο κύκλο της spin-off σειράς Peacemaker (2022). Τα γυρίσματα της ταινίας ξεκίνησαν τον Νοέμβριο του 2021 στα Trilith Studios στην Ατλάντα της Τζόρτζια και διήρκεσαν μέχρι τις αρχές Μαΐου 2022. Η ταινία Φύλακες του Γαλαξία 3 έκανε την πρεμιέρα της στη Disneyland στο Παρίσι στις 22 Απριλίου 2023, ενώ στις 5 Μαΐου 2023 κυκλοφόρησε στις Ηνωμένες Πολιτείες, ως μέρος της πέμπτης φάσης του MCU. Έλαβε θετικά σχόλια από τους κριτικούς, οι οποίοι θεώρησαν πως η ταινία είχε ένα ικανοποιητικό τέλος για την τριλογία. Οι εισπράξεις της ξεπέρασαν τα $845 εκατομμύρια παγκοσμίως, γινόμενη η τέταρτη ταινία με τις μεγαλύτερες εισπράξεις για το 2023.

 Οι Φύλακες του Γαλαξία έχουν το αρχηγείο τους στο Νόουερ. Την νύχτα μετά την εγκατάστασή τους, δέχονται επίθεση από τον Άνταμ, ένα ων με υπερδυνάμεις που δημιουργήθηκε από την αυτοκράτειρα των Σόβερεϊν, Αΐσα, ως εκδίκηση που την είχαν κλέψει και για να πάει τον Ρόκετ στον δημιουργό του, τον Υψηλό Διαμορφωτή. Κατά την διάρκεια της μάχης, ο Ρόκετ τραυματίζεται σοβαρά, με τους Φύλακες να είναι ανίκανοι να τον θεραπεύσουν, καθώς ένας διακόπτης έχει τοποθετηθεί μέσα του. Η ταινία ξεκινούν να ταξιδέψουν στην Orgoscope, το αρχηγείο της εταιρείας του Υψηλού Διαμορφωτή, Orgocorps, ελπίζοντας να βρουν μια παράκαμψη κώδικα. Εν το μεταξύ, ο Υψηλός Διαμορφωτής αποκτά μια εμμονή για να πιάσει τον Ρόκετ. Με την βοήθεια των Ολέθριων και μιας απρόθυμης Γκαμόρα, οι Φύλακες εισβάλουν την Orgosphere και να πάρουν τον φάκελο του Ρόκετ. Ωστόσο, δέχονται επίθεση από τους φύλακες της Orgosphere, διαφεύγοντας με δυσκολία αφότου ο Πίτερ Κουίλ ενεργοποιεί τα τζετ πακ των φυλάκων. Μαθαίνουν πως ο Θιλ, ένας επιστήμονας του Υψηλού Διαμορφωτή, μπορεί να έχει αποθηκευμένο τον κωδικό παράκαμψης στη μνήμη του και αποφασίζουν να τον εντοπίσουν. Η ομάδα μετά επισκέπτεται την Αντι-Γη, παρά την αντίρρηση της Γκαμόρα. Η Αΐσα και ο Άνταμ ακούν μια συνομιλία της Γκαμόρα μέσω ενός Ολέθριου που ο Άνταμ σκότωσε και ακολουθούν τις συντεταγμένες της προς την Αντι-Γη. Με την βοήθεια μιας οικογένειας ανθρωποειδών παρομοίων με νυχτερίδες, ο Κουίλ, η Νέμπιουλα και ο Γκρουτ ανακαλύπτουν πως ο Θιλ βρίσκεται στο διαστημόπλοιο του Υψηλού Διαμορφωτή, ενώ ο Ντραξ και η Μάντις μένουν με την Γκαμόρα και τον Ρόκετ. Ο Κουίλ και ο Γκρουντ ανεβαίνουν στο διαστημόπλοιο, αφήνοντας την Νέμπιουλα πίσω. Η Μάντις απρόθυμα συνοδεύει τον Ντραξ προς το διαστημόπλοιο, μου ξεκινά να απογειώνεται με τους Κουίλ και Γκρουτ αιχμάλωτους μέσα του, μια διαδικασία που καταστρέφει επίσης και την Αντι-Γη. Η Γκαμόρα μένει με τον Ρόκετ, αλλά δέχεται επίθεση από έναν στρατιώτη γουρούνι που στάλθηκε από τον Υψηλό Διαμορφωτή, αλλά δολοφονείται από τον Άνταμ. Η Γκαμόρα νικά τον Άνταμ και οδηγεί το διαστημόπλοιο των Φυλάκων. Ο Κουίλ και ο Γκρουτ νικάνε τους άντρες του Υψηλού Διαμορφωτή, και αιχμαλωτίζουν τον Θιλ, πηδώντας από το διαστημόπλοιο μαζί του και ανακτώντας την μνήμη του, πριν τους συναντήσει η Γκαμόρα. Εν το μεταξύ, η Νέμπιουλα, η Μάντις και ο Ντραξ ανεβαίνουν στο διαστημόπλοιο του Υψηλού Διαμορφωτή, και ένας αποδυναμένος Άνταμ διαισθάνεται πως η μητέρα του βρίσκεται σε κίνδυνο αλλά είναι πολύ αργά να την σώσει. Στο διαστημόπλοιο των Φυλάκων, ο Ρόκετ κοντεύει να πεθάνει, και συναντά τους παιδικούς του φίλους, Λάιλα, Τιφς, και Φλορ, που του λένε πως δεν έχει φτάσει η ώρα του ακόμα, και ξυπνάει. Η Μάντις, η Νέμπιουλα, και ο Ντραξ συναντούν κάποια φυλακισμένα παιδιά στο διαστημόπλοιο πριν αιχμαλωτηθούν και αυτοί, και τοποθετηθούν σε μια κάμαρα με Άμπιλικς. Η Μάντις καταφέρνει να πείσει τους Άμπιλισκς να έρθουν στην μεριά τους, και οι τρεις τους διαφεύγουν πριν βρουν τους Φύλακες και νικάνε τον στρατό του Υψηλού Διαμορφωτή. Ο Κράγκλιν και η Κόσμο φτάνουν στο Νόουερ, όπου η Κόσμο συνδέεται με το διαστημόπλοιο του Υψηλού Διαμορφωτή με την βοήθεια της Νέμπιουλα και του Κράγκλιν, μέσω της τηλεκινητικές της δυνάμεις, επιτρέποντάς τους να ελευθερώσουν τα παιδιά. Ο Ρόκετ ανακαλύπτει κάποια μωρά ρακούν και άλλα δοκιμαστικά ζώα αλλά δέχεται επίθεση από τον Υψηλό Διαμορφωτή όσο προσπαθούσε να τα ελευθερώσει, αλλά σώζεται από τους Φύλακες. Ο Υψηλός Διαμορφωτής πεθαίνει στο διαστημόπλοιό του ενώ τα ζώα σώζονται και επιβιβάζονται στο διαστημόπλοιο του Κράγκλιν μαζί με τους περισσότερους Φύλακες. Αφού η Κόσμο είναι ανίκανη να συγκρατήσει τα διαστημόπλοια μαζί αρκετά για τον Κουίλ να επιβιβαστεί, αλλά σώζεται από τον Άνταμ. Οι Φύλακες αποφασίζουν να χωριστούν. Ο Κουίλ δίνει τον τίτλο του Αρχηγού των Φυλάκων στον Ρόκετ και αυτός πηγαίνει στην Γη. Η Μάντις πηγαίνει σε ένα ταξίδι για να ανακαλύψει τον εαυτό της μαζί με τους Άμπιλισκς, ενώ η Γκαμόρα επανενώνεται με τους Ολέθριους και η Νέμπιουλα με τον Ντραξ μένουν στο Νόουερ για να μεγαλώσουν τα διασωσμένα παιδιά. Στην σκηνή μέσα στους τίτλους τέλους, οι νέοι Φύλακες—Ρόκετ, Γκρουτ, Κόσμο, Κράγκλιν, Άνταμ, Φάιλα, και Μπλερπ—βρίσκονται σε μια νέα αποστολή, ενώ στην σκηνή μετά τους τίτλους τέλους ο Κουίλ αναζωπυρώνεται με τον παππού του. Κρις Πρατ ως Πίτερ Κουίλ / Star-Lord:Ο μισός-άνθρωπος, μισός-Ουράνιος αρχηγός των Φυλάκων του Γαλαξία, ο οποίος απήχθη ως παιδί από τη Γη και μεγάλωσε μαζί με μία ομάδα εξωγήινων κλεφτών και λαθρεμπόρων, ονόματι Ολέθριοι. Στην ταινία, ο Κουίλ είναι ακόμα σε μια "κατάσταση κατάθλιψης" μετά την εμφάνιση της νεότερης εκδοχής της πεθαμένης κοπέλας του, Γκαμόρα, η οποία δεν έχει τα ίδια συναισθήματα για αυτόν, με αποτέλεσμα ο Κουίλ να δυσκολεύεται να είναι ο αρχηγός της ομάδας. Ζόε Σαλντάνα ως Γκαμόρα:Μία ορφανή που θέλει να λυτρωθεί για τα παρελθοντικά της εγκλήματα. Η αρχική της εκδοχή, που ήταν μέλος των Φυλάκων του Γαλαξία, δολοφονήθηκε από τον θετό πατέρα της, Θάνος, στο Εκδικητές: Ο Πόλεμος της Αιωνιότητας (2018) και η παρελθοντική της εκδοχή ταξίδεψε στο παρόν στο Εκδικητές: Η Τελευταία Πράξη (2019), και τώρα είναι η αρχηγός των Ολέθριων. Η Σαλντάνα δήλωσε πως αυτή θα είναι η τελευταία φορά που υποδύεται την Γκαμόρα, καθώς είχε υπογράψει συμβόλαιο μόνο για μια ταινία. Ντέιβ Μπατίστα ως Ντραξ ο Καταστροφέας: Ένα μέλος των Φυλάκων και ένας ικανότατος πολεμιστής του οποίου η οικογένεια δολοφονήθηκε από τον Ρόναν τον Κατήγορο, υπό οδηγίες του Θάνος. Ο Μπατίστα δήλωσε πως αυτή θα είναι η τελευταία φορά που θα υποδυόταν τον Ντραξ, αλλά και πως είναι ευγνώμων για τον χαρακτήρα, λόγω των πολλαπλών ωρών που έπρεπε να βάφεται. Κάρεν Γκίλαν ως Νέμπιουλα:Ένα μέλος των Φυλάκων, μία πρώην Εκδικητής, και η θετή αδελφή της Γκαμόρα, η οποία, όπως και αυτή, εκπαιδεύτηκε ως δολοφόνος από τον θετό τους πατέρα Θάνος. Η Γκίλαν δήλωσε πως η Νέμπιουλα εξελισσόταν σε "έναν διαφορετικό άνθρωπο" που αναρρώνει ψυχολογικά μετά τον θάνατο του Θάνος, που ήταν η πηγή των βασανιστριών της. Αυτή η ταινία ολοκληρώνει την εξέλιξη χαρακτήρα της που ξεκίνησε στο Φύλακες του Γαλαξία (2014), αρχίζοντας ως μία ασήμαντη κακοποιός και καταλήγοντας ως ένα μέλος των Φυλάκων. Πομ Κλεμεντίφ ως Μάντις: Ένα μέλος των Φυλάκων με ενσυναισθητικές δυνάμεις, και η ετεροθαλής αδελφή του Κουίλ. Βιν Ντίζελ ως Γκρουτ: Ένα μέλος των Φυλάκων που μοιάζει με ανθρωπόμορφο δέντρο και συνεργός του Ρόκετ. Μπράντλεϊ Κούπερ ως Ρόκετ:Ένα μέλος των Φυλάκων και πρώην Εκδικητής που είναι ένα γενετικά τροποποιημένο ρακούν, κυνηγός επικηρυγμένων, φιλοχρήματος και ειδήμων στα όπλα και τις τακτικές μάχης. Ο Γκαν δήλωσε πως η ταινία διηγείται την ιστορία του Ρόκετ, καθώς και το παρελθόν του και το "που θα καταλήξει". Η ταινία ολοκληρώνει την εξέλιξη χαρακτήρα του, που ξεκίνησε στο Φύλακες του Γαλαξία. Ο Σον Γκαν για ακόμα μία φορά πήρε τη θέση του χαρακτήρα κατά τη διάρκεια των γυρισμάτων, ενώ ως αναφορά για την ομάδα των ειδικών εφέ χρησιμοποιήθηκε και η ερμηνεία του Κούπερ. Ο Γκαν επίσης έκανε την φωνή μιας νεότερης εκδοχής του Ρόκετ. Σον Γκαν ως Κράγκλιν Ομπφόντερι: Ένα μέλος των Φυλάκων και ο πρώην υπαρχηγός των Ολέθριων. Τσουκούντι Ιγούτζι ως Υψηλός Διαμορφωτής:Ένας επιστήμονας από την Αντί-Γη, που ειδικεύεται στο να δημιουργεί υβρίδια πλάσματα, και ο δημιουργός του Ρόκετ. Ο Ιγούτζι περιέγραψε τον χαρακτήρα ως "ναρκισσιστή, κοινωνιοπαθή, αλλά πολύ γοητευτικό", προσθέτοντας πως υπάρχει κάτι συναισθηματικά σκοτεινό για αυτόν, και πως είναι διασκεδαστικός. Γουίλ Πούλτερ ως Άνταμ Γουόρλοκ:Ένα δυνατό τεχνητό ων δημιουργημένο από τους Σόβερεϊν για να καταστρέψει τους Φύλακες. Αφού ο Γουόρλοκ γεννήθηκε πρόσφατα από το κουκούλι των Σόβερεϊν, είναι ουσιαστικά "ένα μωρό" που "δεν καταλαβαίνει την ζωή πολύ καλά". Ο Πούλτερ πιστεύει πως υπήρχε "πολλή κωμωδία" σε κάποιον που μόλις εισήρθε στον κόσμο για πρώτη φορά. Ελίζαμπεθ Ντεμπίκι ως Αΐσα: Η χρυσή Αρχιέρεια και η αρχηγός της φυλής των Σόβερεϊν. Μαρία Μπακάλοβα ως Κόσμο:Ένα μέλος των Φυλάκων που είναι ένας σοφός σκύλος που ανέπτυξε ψιονικές ικανότητες αφότου απεστάλη στο διάστημα από τη Σοβιετική Ένωση. Ο Γκαν άλλαξε το φύλο της Κόσμο από αρσενικό, όπως είναι στα κόμικς, σε θηλυκό, ως αφιέρωμα στην αρχική έμπνευση του χαρακτήρα, Λάικα. Εκτός από την φωνή της χαρακτήρα, η Μπακάλοβα έκανε και την καταγραφή κίνησης της, ενώ η Κόσμο υποδύθηκε σωματικά από την σκύλο-ηθοποιό Σλέιτ. Σιλβέστερ Σταλόνε ως Στακάρ Ογκόρντ: Ένας Ολέθριος.Ο Μάικλ Ρόσενμπαμ επαναλαμβάνει τον ρόλο του από το Φύλακες του Γαλαξία 2 (2017) ως Μαρτίνεξ, ένας Ολέθριος, ο Στίβεν Μπλάκχαρτ επαναλαμβάνει τον ρόλο του από το Οι Φύλακες του Γαλαξία Εορταστικό Αφιέρωμα (2022) ως Στίμι, ένας κάτοικος του Νόουερ, η Λίντα Καρντελίνι, που υποδύθηκε την Λόρα Μπάρτον σε προηγούμενα μέσα του MCU, κάνει την φωνή της Λάιλα, μιας ανθρωπομορφικής ενυδρίδας που ήταν σύμμαχος και κοπέλα του Ρόκετ, ο Ασίμ Σόντχρι κάνει την φωνή του Τιφς, και η Μικέλα Χούβερ κάνει την φωνή της Φλορ. Επίσημος ιστότοπος Φύλακες του Γαλαξία 3 στην IMDb